राजस्थान के किरौली ज़िले की कहानी है 'पटाखा'

बॉलीवुड के निर्देशक जिनको क़िताबों में गढ़ी कहानियों से एक अनोखा लगाव रहा है, जिन्होंने शेक्सपीयर के नाटकों से प्रेरित होकर 'हैदर,' 'ओमकारा,' जैसी फ़िल्में बनाईं, उन्होंने एक दिन चरण सिंह 'पथिक' की क़िताब 'पीपल के फूल' से एक कहानी पढ़ी, 'दो बहनें.' 

उसको पढ़ने के बाद विशाल भारद्वाज इतने उत्साहित हुए कि उन्होंने इस कहानी के लेखक से संपर्क कर इसको रुपहले पर्दे पर उतारने की ठान ली. 

शेक्सपीयर की कहानियों पर अपनी फ़िल्में सजाने वाले निर्देशक जब चरण सिंह 'पथिक' के लेखन से इतने प्रभावित हुए तो लगा कि इस फ़िल्म के ज़रिए दो बहनों की कहानी से तो आप सिनेमाघरों में रू-ब-रू होंगे, क्यों ना हम आपको चरण सिंह 'पथिक' की कहानी से रूबरू कराएं. 

विशाल भारद्वाज के साथ चरण सिंह 'पथिक'

बल्ले से खेलते-खेलते थाम ली कलम

54 साल के चरण सिंह 'पथिक' राजस्थान में करौली ज़िले के रौंसी गांव में रहते हैं और अपने गांव से 12 किलोमीटर दूर स्थित केमरी गांव में एक सरकारी स्कूल में पढ़ाने जाते हैं.

पेशे से अध्यापक, चरण सिंह 'पथिक' कभी क्रिकेटर बनने का ख़्वाब देखा करते थे लेकिन वह सपना केवल ज़िला स्तर तक सिमटकर रह गया.

लेकिन हमेशा से कुछ अलग करने की चाह उन्हें अपने दो भाइयों से अलग बनाती थी. 

वह खाली समय में प्रेमचंद की कहानियां पढ़ने लगे और धीरे-धीरे लेखनी की तरफ़ उनका रुझान बढ़ने लगा. 

सरकारी स्कूल में पढ़ाते-पढ़ाते उन्होंने क़िताबें लिखना शुरू किया और फिर 2005 में उनकी पहली क़िताब 'बात ये नहीं है' प्रकाशित हुई. ऐसा करते-करते क़रीब 4 क़िताबें उन्होंने लिखी जिनमें से एक थी 'पीपल के फूल'

असल ज़िंदगी से प्रेरित है 'दो बहनें' कहानी जिसको चरण सिंह 'पथिक' ने लिखा है.

भाभियों की कहानी है 'पटाखा'

यहां एक दिलचस्प बात का ज़िक्र करना ज़रूर है जिसका ज़िक्र चरण सिंह 'पथिक' ने किया जब बीबीसी ने उनसे बातचीत की.

उनकी क़िताब 'पीपल के फूल' में लिखी कहानी 'दो बहनें' दरअसल असली कहानी है और चरण सिंह 'पथिक' के बड़े भाई की बीवी और छोटे भाई की बीवी की असल ज़िंदगी से प्रेरित है.

चरण सिंह के बड़े भाई की बीवी और छोटे भाई की बीवी आपस में बहने हैं और उनकी आम ज़िंदगी की नोक-झोंक को चरण सिंह ने अपनी कल्पनाओं के सहारे अक्षरों में पिरोया.

पटाखा फ़िल्म के गानों में कितनी चिंगारी है?

इस कहानी को जब विशाल भारद्वाज ने... \n\nउपरोक्त लेख के लिए मुझे एक अच्छा शीर्षक दें।
इस स्कूल टीचर ने लिखी 'पटाखा' फ़िल्म की बारूदी कहानी